En l'anyo 1497 o rei Manuel o Enfortunato li confitó lo mando d'una flota de quatre naus que teneba como obchectivo ubrir una rota por mar a las islas productoras d'especias. Con ixo se pretendeba equilibrar a ventaixa que o trobo de Cristofo Colombo heba dau a o Reino de Castella y rematar a faina encetata por o rei Enrique o Navegant. A expedición marchó con o prochecto de rodiar a costa africana dica arribar a lo cabo de Buena Asperanza y continar ta l'este, ta ubrir intercambeos comercials y furtar a los arabes o trafico mercantil. En marzo de 1498 a expedición dentró en contacto con bellas comunidatz indichenas que comerciaban con a India, y dos meses dimpués plegoron t'o norte de Calicut (l'actual Calcuta), rematando lo viache que lebó a Vasco da Gama a completar o trobo d'a rota maritima ta la India. Por primera vegata un estato europeu (Portugal) dentraba en contacto directament con a civilización india. A la fin d'agosto de 1499, precedito por una d'as naus d'a expedición, Vasco da Gama tornó a Portugal, premitindo con a suya ixera un exito comercial sin de precedents.